b'\n_START_ARTICLE_\nMetalcore\n_START_SECTION_\nZgodnje obdobje\n_START_PARAGRAPH_\nNuclear Assault so bili med za\xc4\x8detniki te zvrsti, vendar so \xc5\xa1e vedno delovali in zveneli precej metalsko. Breakdown so bili prvi, ki so uspe\xc5\xa1no zdru\xc5\xbeili metal s hardcore punkom, brez da bi bili thrash metal band. V enakem obdobju pa so za\xc4\x8deli izdajati demo posnetke in albume novej\xc5\xa1i bendi kot Integrity, Madball, Maximum Penalty, Leeway, Biohazard, Judge, Raw deal, ki so postavili podlago za kasnej\xc5\xa1e skupine. V veliki ve\xc4\x8dini je bil zvok zelo podoben New York hardcore sceni, vendar se je razlikoval v bolj metalskem zvoku, uporabi dvojnega bass pedala, udarnej\xc5\xa1ih kitarskih rifih, mo\xc4\x8dnej\xc5\xa1i distorziji in v bolj metalsko usmerjenih vokalih.S to osnovno obliko metalcora so se oblikovali izrazi kot\xc2\xa0\xc2\xbbTough guy hardcore\xc2\xab\xc2\xa0(hardcore za\xc2\xa0\xc2\xbbmo\xc5\xbeate\xc2\xab, neustra\xc5\xa1ne), zaradi precej dru\xc5\xbebeno kriti\xc4\x8dnih besedil, ki so delno \xc5\xbee govorila o nasilju in pa izraz\xc2\xa0\xc2\xbbMoshcore\xc2\xab\xc2\xa0(moshing je vrsta plesa oz. na\xc4\x8din sprostitve energije na hardcore koncertih), zaradi uporabe breakdownov._NEWLINE_Sredi devetdesetih let prej\xc5\xa1njega stoletja se je pojavilo \xc5\xa1e kar nekaj metalcore skupin. All out war, katerih glasba je temeljila na thrash metalu podobnih rifih. Nastali so \xc5\xa1e Rorschach, Starkweather, Adamantium in pa Deadguy, ki so eksperimentirali z razli\xc4\x8dnimi neharmoni\xc4\x8dnimi akordi. Tudi Converge, ki so na za\xc4\x8detku, preigravali ve\xc4\x8dinoma rife thrash metalcev Slayer, kasneje pa so svoje znanje zdru\xc5\xbeili s hardcoreom, so v tem obdobju za\xc4\x8deli igrati bolj progresivno, ter svojo zvrst poimenovali kar\xc2\xa0\xc2\xbbpunk-metal\xc2\xab. Isto\xc4\x8dasno so bendi, kot npr. Zao za\xc4\x8deli upeljevati pojem\xc2\xa0\xc2\xbbChristian metalcore\xc2\xab\xc2\xa0s svojimi besedili in zna\xc4\x8dilnim petjem (kri\xc4\x8danjem).'